Ho fana ka mahala hohle lefatšeng ka litaelo tsohle. Ha ho na bonyane bo hlokahalang. Le fa Basupi ba na le kgololesego ya kobamelo kwa Ukraine, ba ile ba tlhaselwa, ba fisediwa dithoto le go senyediwa Diholo Tsa Bogosi. Balaodi ba ba tlhomamisang gore go latelwa molao ga ba batlisise sentle ka ditiragalo tseno le fa e le go sekisa balatofadiwa. Ga go gakgamatse go bo seno se naya baganetsi kgopolo ya gore ba ka dira dilo fela ba bo ba sa otlhaiwe. Ka jalo, ka 2012 le 2013 bakaulengwe ba rona ba ntse ba direlwa ditiro tsa bokebekwa le go feta pele. Palo ya ditiragalo tse 5 tse di begilweng tsa go senngwa le go fisiwa ga dithoto le dikago ka 2010 e ile ya oketsega ya fitlha go 15 ka 2011, 50 ka 2012 mme mo dikgweding tsa ntlha tse tlhano ka 2013 go ne ga nna le ditiragalo di le 23. Ofisi ya lekala e isa ditiro tseno tsa tshiamololo kwa Komiting ya Ditshwanelo Tsa Batho ya Lekgotla la Ditšhaba Tse di Kopaneng.